Тези дни са започнали проверки на колите, които имат газова уредба (или метан и тн). Ето текст от статия за какво говоря:


“Промяната на данните за вида на горивото се заявява от собственика на превозното средство при извършване на първата промяна в регистрацията не по-късно от 3 години от първоначалната проверка на уредбата по реда на наредбата по чл. 148 ал. 1 от Закона за движение по пътищата. Съгласно чл. 179 ал. 1 т.3 от Закона за движение по пътищата собственик или длъжностно лице, което допуска в движение по пътищата пътно превозно средство, чиято конструкция е изменена без съответно разрешение се наказва с глоба в размер на 150 лева.”


Въпросът ми е следния – колата ми е с газова уредба, но при регистрацията в Пътна полиция не е упоменато това и са минали доста повече от 3 години. Също така се оказва, че трябва сервиза, който я е монтирал да ми издаде някакъв документ, но този сервиз вече не съществува. Какви са ми опциите?




Проверките на коли с газови (и други) уредби – чл. 179 ал. 1 т.3 ЗДвП
=====================================================================

 

След 2014година реда е следния, сервиза издава нужните документи, когато дойде реда за ГТП трябва да изберете лицензиран пункт да направят протокол и проверят всички документи , там ще отговорят на всички въпроси. С подготвените документи отивате в КАТ за смяна на талона. Не всички пунктове за ГТП са в списъка на имащите право да правят проверки на АГУ, изберете правилния пункт. Ако демонтирате АГУ , вече автомобила ви не е на газ, а само на бензин, пак нов талон. Днес защо си със шапка, утре защо си без шапка!МВР нямат капацитет да правят проверки на АГУ, само сменят талона.




Имам въпрос, монтирана е газова 2014 имам си “удостоверение за първоначална проверка на уредба”, само че не съм спазил закона да регистрирам мпс в Кат в упоменатия срок от 3 години? Какво трябва да направя?




Здравейте, г-н Вакарелов, 


регресните права на застрахователя са уредени в Кодекса за застраховане и определено не са свързани с изменение на автомобила без съответното разрешение, а именно –  

“Чл. 433. Застрахователят има право на регресен иск срещу застрахования:  

1. за всичко платено на увреденото лице – в случаите по чл. 432, ал. 3;  

2. за размера на договореното самоучастие – в случаите по чл. 432, ал. 2, изречение второ;  

3. за всичко платено на увреденото лице – в случаите, когато застрахованият причини вреда чрез негови действия или бездействия вследствие на употребата на алкохол с концентрация в кръвта над допустимата по закон норма или под въздействието на наркотично вещество или на негов аналог.”


Поздрави,  

адв. Николина Митова  

0898 303092




Има предвиден краен срок съгласно цитираната разпоредба на чл. 3, ал. 4 и 5 – “но не по-късно от 3 години от първоначалната проверка на уредбата по реда на наредбата по чл. 148, ал. 1 от Закона за движението по пътищата.” В този смисъл имате срок от 3 години да извършите регистрацията в КАТ от датата на първоначалната проверка.




Приложима е разпоредбата на чл. 3, ал. 4 и 5 от НАРЕДБА № I-45 ОТ 24 МАРТ 2000 Г. ЗА РЕГИСТРИРАНЕ, ОТЧЕТ, СПИРАНЕ ОТ ДВИЖЕНИЕ И ПУСКАНЕ В ДВИЖЕНИЕ, ВРЕМЕННО ОТНЕМАНЕ, ПРЕКРАТЯВАНЕ И ВЪЗСТАНОВЯВАНЕ НА РЕГИСТРАЦИЯТА НА МОТОРНИТЕ ПРЕВОЗНИ СРЕДСТВА И РЕМАРКЕТА, ТЕГЛЕНИ ОТ ТЯХ, И РЕДА ЗА ПРЕДОСТАВЯНЕ НА ДАННИ ЗА РЕГИСТРИРАНИТЕ ПЪТНИ ПРЕВОЗНИ СРЕДСТВА (ЗАГЛ. ИЗМ. И ДОП. – ДВ, БР. 105 ОТ 2002 Г., ИЗМ. – ДВ, БР. 67 ОТ 2012 Г., ИЗМ. – ДВ, БР. 20 ОТ 2018 Г.)


“(4) (Изм. – ДВ, бр. 93 от 2006 г., изм. – ДВ, бр. 57 от 2007 г., изм. – ДВ, бр. 67 от 2012 г., изм. – ДВ, бр. 20 от 2018 г.) Всяка промяна в данните за регистрирано превозно средство и собственика се заявява за регистрация пред съответните звена “Пътна полиция” в срок до един месец от настъпването и.  

(5) (Нова – ДВ, бр. 45 от 2014 г., в сила от 30.05.2014 г.) Разпоредбата на ал. 4 не се прилага при промяна на данните за вида на горивото в свидетелството за регистрация. Промяната на данните за вида на горивото се заявява от собственика на превозното средство при извършване на първата промяна в регистрацията по чл. 14, настъпила след монтирането на уредба в ПС, позволяваща работата на двигателя с втечнен нефтен газ или сгъстен природен газ, но не по-късно от 3 години от първоначалната проверка на уредбата по реда на наредбата по чл. 148, ал. 1 от Закона за движението по пътищата.”


Поздрави,  

адв. Николина Митова  

0898 303092




Здравейте! Имам следния проблем! Издаден ми е акт, който искам да обжалвам! Акт за изменена конструкция заради невписана газова уредба в талона. Купих колата преди 1г. и смених талона, като не знаех че в талона е отбелязана само “бензин”. Газовата уредба е от 2015. но нямам протокол. Въпросът ми е как да подходя??? :)




Колата ми е преминала първоначален технически преглед на АГУ в лицензиран сервиз. След това на год.техн.прегледи се отчита това като записване в талона (синия) който издават. Трябва ли да се уведомява КАТ допълнително? Доколкото знам информацията постъпва служебно при тях.




Както описвате ситуацията, не можете да се снабдите с документ от сервиза, където е монтирана газовата уредба и в този смисъл ще подлежите на санкция по смисъла на чл. 179, ал. 1, т. 3 от Закона за движение по пътищата.


Поздрави,  

адв. Николина Митова




Искам да попитам следното.Имам монтирана АГУ на автомобила ми през 2011 г. за което имам издаден паспорт за нея.Според тогава действащият закон не се изискваше вписване за АГУ-то в талона на автомобила .Въпроса ми е дали съм в нарушение на закона или всичко е изрядно и чак при смяната на газовата бутилка на десетата година трябва да я регистрирам в КАТ.Благодаря ви.


